CELEX: 62010TN0567
Language: bg
Date: 2010-12-16 00:00:00
Title: Дело T-567/10: Жалба, подадена на 16 декември 2010 г. — Vivendi/Комисия

5.3.2011   
            
            
               BG
            
            
               Официален вестник на Европейския съюз
            
            
               C 72/18
            
         Жалба, подадена на 16 декември 2010 г. — Vivendi/Комисия
   (Дело T-567/10)
   2011/C 72/31
   Език на производството: френски
   
      Страни
   
   
      Жалбоподател: Vivendi (Париж, Франция) (представители: O. Fréget, J.-Y. Ollier и M. Struys, avocats)
   
      Ответник: Европейска комисия
   
      Искания на жалбоподателя
   
   Жалбоподателят моли Общия съд:
   
               —
            
            
               да обяви настоящата жалба за допустима,
            
         
               —
            
            
               да отмени решението на Комисията от 1 октомври 2010 г., с което се отхвърля жалбата, подадена от Vivendi на 2 март 2009 г. (регистрирана под № 2009/4269) във връзка с нарушение от Френската република на Директива 2002/77/ЕО от 16 септември 2002 година относно конкуренцията на пазарите на електронни съобщителни мрежи и услуги, а следователно и на член 106 ДФЕС поради предоставянето на регулаторно предимство при определяне на размера на тарифата на телефонния абонамент,
            
         
               —
            
            
               да осъди Комисията да заплати съдебните разноски, направени от жалбоподателя в производството пред Общия съд.
            
         
      Правни основания и основни доводи
   
   В подкрепа на жалбата си жалбоподателят изтъква четири правни основания по съществото на спора.
   
               1.
            
            
               Първото правно основание е изведено от нарушение на принципа на добра администрация, тъй като Комисията е разгледала само накратко подадената от жалбоподателката жалба.
            
         
               2.
            
            
               Второто правно основание е изведено от грешка при прилагане на правото във връзка с преценката на понятието „специални и изключителни права“ с оглед на Директива 2002/77/ЕО (1) и член 106, параграф 3 ДФЕС.
               
                           —
                        
                        
                           според жалбоподателя Комисията е трябвало да санкционира Френската република за това, че е предоставила регулаторно предимство на France Télécom, като е определила размера на тарифата за телефонен абонамент за универсална услуга така, че да изключи възможността за предлагане на конкурентна на France Télécom услуга, като се позовава на обстоятелството, че не е направено искане от частен оператор за премахването на това регулаторно предимство,
                        
                     
                           —
                        
                        
                           при условията на евентуалност жалбоподателят твърди, че са направени такива искания.
                        
                     
         
               3.
            
            
               Третото правно основание е изведено от грешка при прилагане на правото и явна грешка в преценката на обхвата на задълженията на националния регулаторен орган съгласно директивите в областта на електронните съобщения, тъй като действията на държавата членка не могат да се обосноват с наличието на непълноти или неясноти в правната уредба.
            
         
      (1)  Директива 2002/77/ЕО на Комисията от 16 септември 2002 година относно конкуренцията на пазарите на електронни съобщителни мрежи и услуги (ОВ L 249, стр. 21; Специално издание на български език, 2007 г., глава 8, том 1, стр. 132).